**คำประกาศราชสดุดีเฉลิมพระเกียรติและถวายพระพรชัยมงคล**

**สมเด็จพระเจ้าอยู่หัวมหาวชิราลงกรณ บดินทรเทพยวรางกูร**

**ขอพระราชทานกราบบังคมทูลทรงทราบฝ่าละอองธุลีพระบาท**

 ข้าพระพุทธเจ้า............................................ในนามของพสกนิกรปวงชนชาวไทยที่ได้มาประชุมพร้อมกันในที่แห่งนี้ ล้วนมีความปลื้มปีติยินดีเป็นล้นพ้น ที่ได้มาร่วมกันแสดงความจงรักภักดีและความสำนึกในพระมหากรุณาธิคุณในใต้ฝ่าละอองธุลีพระบาท ต่างซาบซึ้งในพระมหากรุณาธิคุณอย่างหาที่สุดมิได้ ที่ใต้ฝ่าละอองธุลีพระบาททรงปฏิบัติบำเพ็ญพระราชกรณียกิจนานัปการ เพื่อบำบัดทุกข์บำรุงสุขแก่
อาณาประชาราษฎร์ ด้วยพระวิริยอุตสาหะตลอดมา ยังผลให้พสกนิกรทุกหมู่เหล่า
มีความร่มเย็นเป็นสุขโดยทั่วหน้า พระอัจฉริยภาพและพระปรีชาสามารถในใต้ฝ่าละอองธุลีพระบาทเป็นที่ประจักษ์ชัดแจ้งแก่ปวงชนชาวไทยและในหมู่ชนชาวต่างชาติทั่วโลก เนื่องในโอกาสอันเป็นศุภมงคลวาระดิถีขึ้นปีใหม่นี้ ข้าพระพุทธเจ้าทั้งหลาย
ขอพระราชทานถวายพระพรชัยมงคล ขออานุภาพแห่งคุณพระศรีรัตนตรัย และอำนาจสิ่งศักดิ์สิทธิ์ทั้งหลายในสากล โปรดดลบันดาลอภิบาลให้ใต้ฝ่าละอองธุลีพระบาท
ทรงพระเจริญด้วยจตุรพิธพรชัยทุกประการ ทรงพระเกษมสำราญ มีพระราชประสงค์จำนงหมายสิ่งใด ขอจงสัมฤทธิ์ดั่งพระราชหฤทัยปรารถนา ทรงสถิตเป็นมิ่งขวัญร่มเกล้าแก่ปวงข้าพระพุทธเจ้าและพสกนิกรชาวไทย ตราบจิรัฐิติกาล เทอญ

ด้วยเกล้าด้วยกระหม่อม